钦定古今图书集成/历象汇编/庶征典/第174卷 > 《田家五行》 > 北周
## 钦定古今图书集成/历象汇编/庶征典/第174卷 > 《田家五行》 > 北周

### 武帝保定三年有犬生子腰以后分为二身两尾六足

按：《周书武帝本纪》云云。

按《隋书五行志》：后周保定三年，有犬生子，腰已后分
为两身二尾六足。犬猛畜而有爪牙，将士之象也。时
宇文护与侯伏、侯龙恩等有谋，怀二犬体后分。此其
应也。　又按志：雁门百姓间，犬多去其主，聚于野，形
顿变如狼，而啖噬行人，数年而止。《五行传》曰：“犬，守御
者也，而今去其主，下臣不附之象。”形变如狼，狼色白，
为主兵之应也。其后帝穷兵黩武，劳役不息。“天戒若
曰，无为劳役，守御之臣将叛而为害。”帝不悟，遂起《长
城》之役，续有西域、辽东之举，天下怨叛。及江都之变，
并宿卫之臣也。